el el el el el id el el el el el el el el el el it el el el el el en en el en el el en el el el el el el el el el el el el en el el en el el en el el en el el el
Με γυρίσματα στο Γαβαθά, την Άντισσα, την Ερεσό, την Σκάλα Συκαμνιάς, το Πλωμάρι και τη Μυτιλήνη, η ελληνογαλλική παραγωγή “Μελτέμ”, η πρώτη μεγάλου μήκους ταινία του Βασίλη Δογάνη, που γυρίζεται εξ ολοκλήρου στη Λέσβο, είναι ό,τι πιο ζωντανό κι ελπιδοφόρο συμβαίνει αυτή την περίοδο στο νησί. Ένα ταξίδι συμφιλίωσης με τις πολλαπλές μας ταυτότητες, η περιπέτεια της Μελτέμ στη Μυτιλήνη του σήμερα, επιχειρεί άλλοτε με χιούμορ κι άλλοτε με τραγικότητα να “αντιστρέψει το κλίμα”, όχι με την πολιτικάντικη εκδοχή της έκφρασης που θέλοντας να εξωραΐσει κρύβει τα προβλήματα κάτω από το χαλί, αλλά  “ταράζοντας τα νερά” εντός κι …εκτός κινηματογραφικών πλατό.
Μακριά από την καρτ ποστάλ αισθητική των ταινιών που γυρίζονται κατεξοχήν στα ελληνικά νησιά, η Λεσβιακή γη αναδεικνύεται ως η βασική πρωταγωνίστρια της ταινίας καθώς το φυσικό τοπίο δεν αποτελεί απλά το “εξωτικό” φόντο της δράσης αλλά ορίζει και υπηρετεί τη μυθοπλασία με τρόπο ουσιαστικό.Το plotpoint, η”άγκυρα” που δένει την πλοκή και οδηγεί στην πράξη, οι αναμνήσεις της μικρασιάτισσας Έλενας-Μελτέμ (Δάφνη Πατακιά) είναι η Λέσβος του παρελθόντος, ενώ το παρόν του νησιού και οι συσχετισμοί που αναπτύσσονται εξαιτίας του προσφυγικού ζητήματος  διαμορφώνουν το τόξο του ήρωα και ολοκληρώνουν την ιστορία μας. “Άνθρωπος κλειδί” και σύνδεσμος της Blonde που μαζί με την γαλλική Elzevir Films υπογράφουν την παραγωγή, ο λέσβιος κινηματογραφιστής Κωνσταντίνος Κουκούλης,γέννημα θρέμμα του νησιου “οδηγεί” την κάμερα ακολουθώντας όχι την πεπατημένη αλλά προβάλλοντας τα καλά κρυμμένα μυστικά του.
Μυστικά που δεν αποκαλύπτονται εύκολα πάντα καθώς η ταινία γυρίζεται χωρίς τις…ευλογίες της Μητρόπολης Μηθύμνης που βάζει φρένο σε πολλά από τα γυρίσματα τα οποία θα μπορούσαν αναδείξουν κι άλλες περιοχές του νησιού (τι καλύτερο για διαφήμιση του τουριστικού μας προϊόντος από μια ταινία που θα ταξιδέψει στα φεστιβάλ του κόσμου;). Ωστόσο τα…”μηχανήματα του διαβόλου” στήθηκαν σε κεντρικά σημεία του νησιού και με την υποστήριξη των ντόπιων που γνωρίζουν τα οφέλη μιας τέτοιας προβολής, το Μελτέμι ξεκίνησε να φυσάει  στη Λέσβο την περασμένη εβδομάδα στον Γαβαθά ενώ χθες στην γραφική πλατεία της Άντισσας ο Άκης Σακελαρίου, εκ των πρωταγωνιστών της ταινίας,”συνελήφθη” από τον φακό των Πολιτικών να κάνει το brake του κάτω από τον τεράστιο πλατάνι της…
“Η ηρωίδα μου, η Ελένη έχει διπλή καταγωγή, όπως εγώ”λέει ο ελληνογάλλος σκηνοθέτης και σεναριογράφος της ταινίας Βασίλης Δογάνης. “Για κάποιους οικογενειακούς λόγους απορρίπτει όμως τις ρίζες της. Ερχόμενη ωστόσο στον τόπο της, θα επανασυνδεθεί σταδιακά με το παρελθόν της και θα συμφιλιωθεί με τις ρίζες της”. Μαζί με τον Νασίμ(Rabah Nait Oufella και τον Σεκόβ (lamin Cissokho), Γάλλοι μετανάστες τρίτης γενιάς, η Έλενα(Δ. Πατακιά)θα περιπλανηθεί στη Λέσβο ώσπου μαζί συναντήσουν τον Ελυάς (Karam Al kafri). Η συνάντηση αυτή θα αλλάξει τον τρόπο που σκέφτεται για το παρελθόν της και μέσα από κωμικές και δραματικές καταστάσεις θα αναδειχθεί η σχέση που αναπτύσσεται μεταξύ ανθρώπων που τυχαία βρέθηκαν σε μια  προνομιούχα θέση και ενός πρόσφυγα που η ζωή του άλλαξε δραματικά από τη μια μέρα στην άλλη.
Τα γυρίσματα θα συνεχιστούν τις επόμενες εβδομάδες στην Ερεσό και στο Πλωμάρι με πολλούς ντόπιους να συμμετέχουν στα εξωτερικά γυρίσματα.Να σημειώσουμε πως είναι η δεύτερη ταινία ευρωπαικής συμπαραγωγής που γυρίζεται στη Λέσβο τον τελευταίο ενάμιση χρόνο.
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Κλικ για κοινοποίηση στο Pocket(Ανοίγει σε νέο παράθυρο)
“Chillen” με τη Μέρκελ: Γερμανικές εκλογές-μια διαφορετική ανάλυση…
Σκοτώνουν τα άλογα …όταν δεν τα χρειάζονται πια. Δύο τροχαία από εγκατάλειψη ιπποειδών
Νατάσα Παπανικολάου Όλες οι δημοσιεύσεις
Η Νατάσα Παπανικολάου είναι δημοσιογράφος και μέλος της ΕΣΗΕΑ. Από τον Σεπτέμβριο του 1999 έως τον Σεπτέμβριο του 2015 εργάστηκε ως συντάκτρια της εφημερίδας «Έθνος» και «Έθνος της Κυριακής». Από τον Οκτώβριο του 2015 συνεργάζεται με την εφημέριδα Πολιτικά Λέσβου.